
Quid  sentiant  de  valoris  notione  homines  arctissime 
coniunctiim  est  cum  universo  quae  est  in  ea  gente  oecono- 
miae statu,  cum  omni  civili  liumanoque  cultu. 

Quae  valoris  notio  paullatim,  neque  pariter,  sed  magna 
cum  constantia  atque  perpetuitate  excolitur.  In  ea  alicuius 
gentis  aetate  qua  oeconomia  in  hominum  opera  agro  ejus- 
que  fructibus  fundata  est,  quod  nos  dicimus  „Natural-\Virth- 
schaft“  valoris  notio  magna  in  fluctuatione  atque  inconstan- 
tia versatur;  atque  ad  hominis  cuiusque  desideria  se  accom- 
modat. Exsistit  pecunia;  in  pecuniae  nomine  et  pecuniarum 
ratione  excolenda  valoris  notio  ac  natura  excolitur,  ad  illam 
quasi  accedit,  postremo  eiusdem  fit  potestatis.  Tunc  omnes 
oeconomicae  rationes  conditae  sunt  in  pecunia,  quae  fit  ner- 
vus tamquam  rerum  gerendarum.  Postea  valoris  notio  ab 
ea  pecuniae  recedit,  a consuetudine  oculorum  et  a sensibus 
sejimgitiu’,  magis  fit  universalis,  pecunia  tantum  rerum  va- 
lorem  metitur.  Existit  fides:  „Creditwirthschaft“. 

Pecunia  igitur  primum  est  unus  e valoribus  oeconomi- 
cis, deinde  valor  ipse,  tum  modus  valoris. 

Quibus  apparet  in  perquirenda  valeris  notione  maximi 
mmienti  esse  quaerere  de  pecuniae  nomine  ac  natura. 

Elegimus  quidem  e disquisitione  historica  de  pecuniae 
n(  tione  eam  partem  qua  ita  ad  valoris  notionem  — quod 
ni3  demonstraturum  esse  spero  — accedit,  ut  eiusdem  tiat 
p( testatis,  una  fiat  eademque  quam  illa;  partem  rerum 
Komanarum  a legibus  duodecim  tabularum  usque  ad  finem 
secundi  imperatorum  Romanorum  saeculi,  iureconsultorum 
aetatis  aureae. 

Nusquam  autem  gentium  accuratius  persequi  licet  quo- 
nndo  pecuniae  nomen  ac  ratio  paullatim  sit  exculta,  quam 
aiiid  Romanos.  Tamen,  praecipue  qucl  attinet  ad  cogno- 
sc  endas  oeconomicas  notiones , doctrina  non  tam  explanatae 
sint  eae  atque  excultae,  ut  omnino  sint  apertae  et  mani- 
festae. Quid  senserint  de  oeconomia  politica  Romani  ut  in- 


te  [ligatur  iureconsultorum  libri  maximun)  praebent  auxilium, 
ci  m iuris  instituta  ac  rationes  in  iis  oeconomiae  politicae 
fundata  sint  et  esse  debeant. 

In  principio  totius  disquisitionis  liceat  ponere  locum  il- 
lini Pauli  saepissime  iam  relatum  atque  usurpatum 

L 1 pr.  D.  de  contr.  emt.  18,  1: 

„01im  unusquisque  secundum  necessitatem  temporum 
ac  rermn  utilibus  inutilia  permutabat,  quando  plerumque 
e^^enit  ut  quod  alteri  superest  alteri  desit.  Sed  quia  non  sem- 
per  nec  facile  occurrebat,  ut  cum  tu  haberes  quod  ego  desi- 
dirarem  invicem  haberem  quod  tu  accipere  velles,  electa 

materia  est  cuius  publica  ac  perpetua  aestimatio  difficultati- 
bus permutationum  aequalitate  quantitatis  subveniret,  eaque 

materia  forma  publica  percussa... “ 

Quamvis  praeclarissimo  hoc  loco  omnino  recta  dicuntur, 
tamen  inter  statum  in  principio  sententiae  commemoratum 
atque  inter  illam  „publicam  materiae  i.  e.  metalli  formam“ 
multa  interesse  videntur,  illum  dico  statum  quo  pecora,  agri, 
metallum  non  signatum  ut  praecipui  valores  oeconomici 

aestimantur. 

Census  Servianos  iugeribus  agri  fuisse  aestimatos  satis 
constat*). 

Eodem  modo  haud  dubium  esse  videtur  poenas  apud 
Romanos  usque  ad  duodecim  tabularum  tempus  pecoribus 
esse  solutas.  Plinius  HN.  33,  13.  Lex  Aternia  (300  a.  L.  c.) 
in  Dionys.  X,  50;  extremum  multae  definiebatur  duobus  bu- 


*)  Vide  Th.  Mommsen,  Geschichte  des  Rom.  Miinzwesens.  Berlinl860, 
quo  in  libro  quod  attinet  ad  res  gestas  iuprimis  nisus  sum ; nec  non  eiusdem 
auctoris : Rdmische  Geschichte.  Gihbon,  Decline  and  fall  of  the  Roman  em- 
pire  in  1 vol.  London  1830.  B.llildebrand  Natural-,  Geld-  und  Credit- Wirth- 
schaft  inllildebrands  Jahrb.  f.  Nat.-oec.  und  Statist.  Jena  1864.  Endemann, 
Volkswirthschaftliche  Begriffe  des  Corpus  iuris  Canonici  in  Hildebrands  Jahrb. 
Jena  1863.  Tydeman,  de  oeconomiae  politicae  notionibus  in  Corpore  Iuris 
Civilis.  Lugduni  Batav.  1838.  G.  Hermann,  sententiae  Roman.  ad  oec.  pol. 
Diss.  Erlangen  1833.  Dureau  de  la  Malle,  Economie  politique  des  Romains. 
Paris  1840.  Th.  Mommsen,  Das  Geld,  Vortrag  gehalten  zu  Berlin  7.  Febr. 
1863.  Journal:  Grenzboten  1863.  No.  10. 


b is  et  triginta  pecoribus.  Cic.  Rep.  II  §.60.  Duodecim 
tabulae  omnia  valore  aeris  librarum  finivisse  videntur: 
„5i  injuriam  faxit  alteri  viginti  aeris  poenae  sunto“  (VII) 
e-  primi  nummi  cum  cuderentur  libra  aeris  modus  con- 
situta  est.  Aere  autem  rudi  iamdudum  in  permutationibus 
Immines  usos  esse  nemo  dubitat,  nummos  etiam  et  Cartha- 
g Iliensium  et  ex  Italia  inferiore  in  Romanorum  usu  dilatos 
e;;se  verisimile  est.  Apud  Plinium  HV.  33,  13  legimus: 
S3rvio  rege  primum  aes  esse  signatum.  Quod  videlicet  de 
la  teribus  est  intelligendum ; anno  autem  324  a.  U.  c.  levis  ae- 
slimatio  pecudum  facta  est.  Et  iuris  instituta  Romanorum 
quanta  essent  tenacitate  cum  sciamus,  licet  proponere  in  usu 
cnnmercioque  iamdudum  homines  primum  aere  rudi,  deinde 
ai  re  gravi  ad  solutiones  perficiendas  usos  fuisse  eo  tempore 
quo  sub  decemvirorum  imperio  primi  nummi  cudebantur. 
Ir  componendis  enim  rebus  publicis  fieri  non  potuit  quin 
etiam  rationes  oeconomicae  constituerentur  et  imprimis  id 
p(  iteretur,  ut  merx  eligeretur  quaedam  pi*aedita  aestimatione 
et  forma  legitima,  cui  ceterae  merces  conferri  possent.  Res 
in  dies  crescentes,  commercium  cum  finitimis  gentibus  ma- 
gis magisque  excultum  et  amplificatum,  praesertim  cum 
It  ilia  inferiore , effecerunt , ut  hominum  animi  in  illam  rem 
converterentur.  Aes  tam  grave  signabatur  quam  utilitate 
ent  concessum.  Romani  enim  in  pecunia  non  modo  instru- 
mi  intum  quasi  ad  merces  permutandas  concupiscebant , sed 
ipsam  mercem  aestimatione  praeditam  cuius  pondus  et  men- 


7 


sura  facili  essent  intellectu.  Pretium  autem  pecuniae  aeque 
ac  illud  ceterarum  mercium  ab  iis  qui  rem  publicam  admini- 
strabant constituebatur,  (^uod  haud  mirum  cognoscenti  quo- 
modo antiqua  res  publica  totam  hominis  personam  privatas- 
que  etiam  rationes  amplexa  est  atque  constrinxit,  nec  non 
id  testantur  permultae  leges,  iureconsultorum  scripta,  coi- 
pus iuris  civilis. 

Inde  a quinto  saeculo  multa  exempla  licet  afferre  com- 
mercium et  pecunias  magnopere  aucta  esse;  testes  sunt 

Appii  Claudi  et  aliorum  praeclara  opera  publica. 

„Man  warf,“  ut  dicit  Mommsen,  „das  veraltete  Bauern- 

system  des  Sparschatzsammelns  bei  Seite  und  lernte  seine 

Mittel  in  wiirdigerer  Weise  gebrauchen*).“ 

Diminuto  metalli  pretio  fieri  non  potuit  quin  maior  va- 
lor  ad  permutandas  merces  constitueretur,  itaque  oppidis 
Italiae  inferioris , quae  praecipue  commercio  studebant , ex- 
pugnatis quorum  in  numero  maximi  momenti  celeberrimum 
illud  Tarentum,  anno  486,  Plinio  teste  485,  numini  argentei 
(denarii)  legitima  pecunia  fiunt.  Plinius  HN.  33,  3:  „argen- 
tum  signatum  anno  Urbis  CCCCLXXXV  et  placuit  denarium 
pro  decem  libris  aeris  valere.“  Eodem  tempore  assis  gi’a- 
vis  pretium  diminutum  est,  ita  ut  in  posterum  aes  tantum 
ad  viliores  commercii  permutationes  perficiendas  adhibere- 
tur. Praeter  argentum  tunc  auro  quoque  ad  meices  pei- 


*)  Rom.  Gesch.  I 299. 

nutandas  homines  utebantur,  ut  antea  praeter  aes  argento. 
i\Iultae  autem  leges  de  re  nummaria,  multae  de  auri  argenti 
ae  -is  rationibus  constituuntur.  Nummi  quibus  rationes  legi- 
timae perficiebantur  semper  cudebantur  probi.  Persuasissi- 
mi.m  enim  erat  Piomanis,  quod  antea  iam  aimotavi,  pecu- 
niam non  esse  valoris  effigiem  sed  ipsum  valorem,  et  eam 
raiionem  secuti  sunt,  quam  praeclarissimus  ille  de  oecono- 
mi fis  rebus  scriptor  Graecus  Xenophon  de  redit.  III  2 ex- 
prossit:  „denique  mercatura  aratione  pecuniae  pendet,  nam 
bo  los  nummos  quivis  mercator  libenter  sumit  et  ubique  ita 
ve  idit  ut  vel  lucrum  inde  redundet.  Ubi  vero  mali  et  adul- 
teiini  nummi  sunt  nonnisi  mercium  commutatio  erit  quae 
mercaturae  efflorescenti  magno  erit  impe<Iimento*).“  Quod 
praeceptum  Graeci  minus  secuti  sunt  quam  Romani. 

Et  Romanos  a principio  aliter  quam  Graecos  de  re  pe- 
cu liaria  sensisse  apparet  comparando  leges  Licinias  387  a. 
U.  c.  (367  a.  Chr.  n.)  cum  iis  Solonis  a 594  a.  Chr.  n.  ( quae  le- 
ge ? tempore  quidem  valde  distant , sed  cultus  humani  civi- 
lis jue  differentiam,  cum  apud  Romanos  Licinii,  apud  Grae- 
cos. Solonis  leges  ferebantur,  magnam  luisse  haud  verisi- 
mi  e).  Uterque  magnum  aes  alienum  dissolvere  studuit. 
So  .on  nominibus  nullo  modo  mutatis  statim  auxit  nummo- 
rui  n pretium.  Licinius  vero  non  ita  commercii  ususque  ratio- 


*) cfr.  B.  Hildebrand,  Diss.  de  Xenophontis  et  Aristotelis  de  oec.  pubi, 
doc  rina  I Marburg.  1845.  p.  28. 

nes  perturbans  singulis  debitoribus  partem  pecuniarum  debi- 
tarum remisit.  liiv.  17,  35:  „De  aere  alieno,  ut  deducto  eo 
(de  capite),  quod  usuris  pernumeratum  esset,  id  quod  su- 
peresset  triennio  aequis  portionibus  persolveretur." 

Sunt  quidem  belli  Punici  temporibus  nummi  leves  dis- 
pensati, eodemque  modo  postea  cum  res  publica  in  angustiis 
fuit,  quae  vero  res  Romanorum  rationibus  adeo  erant  alienae, 
ut,  quamquam  pleliiscitis  legibusque  constitutae  erant  et 
acceptae,  tamen  eas  se  ipsos  celare  quasi  ut  ita  dicam  cona- 
rentur leves  cum  gravibus  nummis  miscentes;  se  ipsos  tam- 
quam decipientes.  Quamobrem  haud  dubium  esse  videtur, 
Romanos  in  his  adulterinis  nummis  pecuniam  quandam  ad 
fidem  acquirendam  in  publicum  prolatam,  hodiernam  quasi 
chartaceam  pecuniam,  noluisse  cognoscere;  sed  vi  et  neces- 
sitate coacti  alio  modo  ex  angustiis  se  non  fugere  posse  cre- 
debant. Quibus  nummis  videlicet  infinitae  in  re  nummaria 
l)erturbationes  exstiterunt,  atque  adeo  certabant  hae  res  cum 
eo  quod  Romani  de  pecuniae  natura  sentiebant,  ut  Marius, 
cum  rem  nummariam  explicare  atque  emendare  conaretur 
atque  explicaret,  per  omnem  Italiam  statuis  divinisque  ho- 
noribus celebraretur.  Plin.  IIN.  33,  46.  Mala  in  pecuniarum 
rationibus  Sullae  instituta  Caesar  confestim  sustulit  atque 
expedivit. 

Ita  Romanorum  res  nummaria  satis  constanter  et  na- 
turaliter exculta  est.  Una  cum  potestate  in  exteras  nationes 
amplificata  vires  quoque  pecuniariae  valde  angebantur  cum 

rei  publicae  tum  singulomni  civium.  Sexto  a.  U.  c.  sae- 
culo infinitae  in  aerario  pecuniae  erant  conditae,  ita  ut 
non  modo  viribus  in  bellis  ceteras  nationes  verum  etiam 
magna  pecuniarum  copia  alias  omnes  gentes  Romani  supe- 
rare :it. 

Pecuniae  autem  agriculturae  studia  paullatim  depresse- 
runl  atque  consumserunt. 

Quomodo  oeconomia  in  hominum  opera,  agris,  agrorum 
fruc  ibus  fundata  in  pecuniarum  oeconomiam  commutata  sit, 
pan  m certe  a rerum  scriptoribus  posteritatis  memoriae  tra- 
ditu m est.  In  provinciis  quidem  tributa  aliqua  ex  parte  pe- 
cuniis soluta  esse  constat.  In  Hispania,  exempli  gratia, 
Ron  ani  ea  ratione  quam  a Carthaginiensibus  acceperant  usi 
sum.  Mirum  autem  est,  quomodo  mutaretur  oeconomiae 
rati»  ► in  capite  omnium  negotiorum , in  Urbe  ipsa.  Omnia 
paulatim  magis  magisque  in  pecunia  ponebantur,  agricul- 
turi,  omnino  deserebatur,  tamen  Romani  nec  industria  nec 
con  merciis  (liceat  uti  verbo) : productivis  studebant ; sed  ad 
pecmiae  negotiationes,  pecuniarias  opes  acquirendas  om- 
nium studia  conversa  erant.  Vectigalium  locationibus,  ar- 
gentariorum negotiationibus  cives  Romani  tunc  maximopere 
operam  dabant. 

Illae  autem  quae  congerebantur  amplissimae  divitiae 
pec  iniariae  non  labore , opera,  industria  comparatae  erant, 
sed  expugnatae  quasi,  congestae  ex  exteris  nationibus,  ra- 

ptae  e provinciis.  Et  mira  est  Gaji  illa  sententia:  „maxime 
sua  esse  credebant  quae  ex  hostibus  cepissent  *).“ 

Fieri  itaque  non  poterat,  quin  Romani  maxima  aestima- 
tione praeditam  haberent  pecuniam,  quin  etiam  unicum  va- 
lorem  oeconomicum  (ut  ita  dicam)  eam  esse  crederent;  va- 

loris  et  pecuniae  notionem  unam  eandemque  existimarent; 

<* 

nam  agricultura  erat  deserta,  industria  neglecta,  commercium 
sterile,  ad  pecuniam  omnia  conversa,  vis  „productiva“  mi- 
nuta largitionibus  frumentariis,  remissionibus  tributorum, 
opera  servili. 

Opes  pecuniariae  partim  in  tributi  forma  e gentibus 
subjectis  acquisitae,  partim  rapina  undique  collectae  cre- 
scunt augenturque.  Pecuniae  praeponderantem  potentiam 
etiam  in  forum  intrasse  testatur  lex  Sempronii  judiciaria  a 
631  a.  U.  c.,  quae  in  equites  i.  e.  publicanos  et  homines  pecu- 
niosos iudicia  transtulit;  iam  penes  illos  erat  imperium ; nam 
indices  iudicia  illi  regebant , publicani  provincias ; illi  admi- 
nistrabant, tum  perdebant  rem  publicam. 

Orbe  terrarum  sub  Romanorum  potestatem  redacto, 
pretiis  metallorum  depressis  ampliatur  quasi  iterum  valoris 
nomen,  et  aurum  fit  nummus  legitimus , argento  in  vilioribus 
tantum  commercii  rationibus  homines  utuntur;  atque  non- 
nunquam  argento  aes  immiscetur.  Plin.  HN.  33,  13:  „ Aureus 
nummus  post  annum  LXII  percussus  est  quam  argenteus.^ 
Auro  aliud  metallum  non  immiscetur. 

*)  Gaj.  IV  16. 

Xec  fieri  potuit,  quin,  cum  rationes  pecuniariae  auge- 
rentur magis  magisque  excolerentur:  magna  pars  tributorum 
mnsuuin  vectigalium  pecunia  solveretur,  quod  Trajani  tem- 
)ore  praecipue  in  Asia,  Hispania,  Gallia  factum  esse  constat. 
Tertio  saeculo  pecuniis  angustioribus  re  nummaria  corrupta 
•ursus  major  pars  tributorum  in  fructibus  quos  natura  gi- 
gnit soluta  esse  videtur*). 

Hic  tamen  in  perlustrandis  Romanorum  rebus  subsisti- 
:nus  exeunte  fere  secundo  quo  Romani  imperatorum  imperio 
imbjecti  erant  saeculo. 

Eo  tempore  usus  commerciumque  maxune  in  pecunia 
] lumerata  fundata  esse  videntur,  negotiorum  rationes  maxime 
excultae  atque  expolitae,  tamen  non  ita  institutam  inveni- 
mus oeconomiam,  ut  comparari  possit  ei  urbium  illarum 
([uae  hodie  sunt  capita  mercaturae  per  orbem  terrarum 
actae. 

Pecunia  chartacea,  cambia,  cautiones  in  quemvis  instru- 
menti possessorem  conceptae  non  inveniuntur.  Quod  atti- 
1 et  ad  nummos  leviores,  qui  interdum  in  publicum  promitte- 
1 antur,  iam  vidimus,  id  factum  esse  cogente  necessitate  in  an- 
j iistiis  rei  publicae  et  remedium  quam  celerrime  introductum ; 

1 ullo  autem  modo  quasi  chartaceam  pecuniam  in  iis  esse  in- 
telligendani.  Parvos  nuinmos  temperatos  esse  nil  differt,  cum 


*)  cfr.  Gibboii,  Ded.  and  fall  p.  253.  Dureau  de  la  Malle,  Ec.  pol. 
djs  Eom.  II  4,  15. 

id  quod  dicimus  Scheidemiinze  in  strictam  pecuniae  notio- 
nem non  intret.  Etiam  cambia  in  Romanorum  usu  commer- 
cioque fuisse  nonnulli  putant,  laudantque  illos  notissimos  Ci- 
ceronis locos  in  ad  Atticum  XII  24,  27.  XV  5;  ad  famil. 
II  17  et  ceteros.  Tamen  accuratius  rem  perscrutantes  cam- 
bia, si  verbum  quid  hodie  valeat  videmus,  luisse  credere 
non  possumus.  Permutationes,  perscriptiones,  similia,  prae- 
sertim in  argentariorum  usu  inveniuntur,  cambiis  cos  usos 
esse  probari  non  potest*). 

Principia  quasi  cautionum  in  quemvis  instrumenti  pos- 
sessorem conceptarum  in  tesseris  fortasse  spectentur  49  §.  1 
Dig.  de  leg.  et  tid.  31:  „Si  Titio  tessera  frumentaria  legata 
sit  — ■ nam  cui  tessera  legata  sit  vel  militia  ei  aestimatio  vi- 
detur legata.“  87.  pr.  D.  ht.  „Sejo  tesseram  frumentariam 
comparari  voluit ,“  aliis  multis  locis. 

Militiis  autem  atque  tesseris  annua  assignabantur  ali- 
menta, quae  emi  poterant  atque  vendi  et  cautiones  illae  ab 
alio  in  alium  possessorem  transferri  poterant , sed  emtiones 
venditionesque  mercium  tesseris  perfectas  esse,  eas  pecu- 
niae vim  ac  virtutem  habuisse  neque  constat  neque  ex  tesse- 
rarum natura  verisimile  est.  Homines  iis  simili  modo  usos 
esse  videntur  ac  in  medio  aevo  pecunias  suas  praediorum 
possessoribus  homines  tribuebant  ut  certa  quaedam  annua 
alimenta  acciperent. 

*)  Kraut,  De  argentariis  et  nummulariis  Gotting.  1820.  B.  Hildebrand, 


Nat.  Geid  u.  Credit,  Jena  1804.  {>.  G. 

Item  partes  societatum  publicanoram  similiiimque  non 
e;  im  vim  habebant  quam  nostrae  cautiones  quae  „Actien“  vo- 
cuitiu’.  e.  g.  6 D.  de  publicam  et  vect.  39,  4: 

„Si  multi  publicani  sunt  qui  illicit(!  quid  exegerunt  — 
01  nnes  partes  praestabunt.  — “ Multis  apud  Ciceronem  locis : 
e.  g.,  magnas  partes  habuit  publicorum  „partes  illo  tempore 
C{,rissimae“  etc.  Notissimum  quidem  est  apud  societates 
publicanorum  socios  fuisse  qui  a rebus  gerendis  se  absti- 
imrent  et  pecuniae  tantum  summam  in  societatem  ita  infer- 
n iit  ut  et  damni  et  lucri  participes  essent,  tamen  ex  eo  quod 
s(  cii  in  solidum  obligati  erant  cognoscimus  in  illis  partibus 
inillo  modo  eas  cautiones  intelligendas  esse*)  quas  Actien 
h( 'die  vocamus.  Cedi  poterant  partes,  sed  in  quemvis  in- 
strumenti possessorem  conceptae  non  erant,  pretia  partium 
pi  0 negotiorum  rationibus , pro  eorum  qui  eas  petebant  fre- 
quentia jactabantur,  sed  non  erant  partes  id  quod  „Specu- 
la  tionspapiere“  in  nostro  commercio  et  usu. 

Tydeman  quidem  De  notionibus  p.  32  dicit:  „Sed  sae- 
pius qui  pecuniam  debebat  creditori  dabat  instrumentum  in 
aigentarium  suum,  creditor  autem  hoc  alteri  cuidam  in  so- 
lu  tum  dabat  — adeo  ut  ea  instrumenta  numeratae  pecuniae 
plane  locum  haberent  nec  re  vera  aliud  essent,  quam  quod 
n(  'S  billets  de  banque , imo  etiam  interdum  id  quod  billets 
ai  porteur  dicimus ; “ et  quo  probetur  assertio  illa  laudat  lo- 

*) Salkowski,  De  iure  publicanorum.  Dlss.  Regirn.  1860. 

cum  Codicis  lustinianei:  11  C.  depact.  conv.  5, 14:  „si  mulier 
marito  suo  nomina  i.  e.  foeneraticias  cautiones  dederit^  quo 
loco  non  agitur  nisi  de  nominibus  foeneraticiis  i.  e.  e quibus 
creditor  fenus  accipiebat,  quae  mulier  dat  conservanda  et 
administranda  marito.  Nos  vero  nullo  modo  intelligimus 
quomodo  hac  lege  uti  posset  vir  doctissimus  Tydeman,  ut 
in  Romanorum  usu  billets  au  porteur  fuisse  probet,  sed  vera 
sit  illa  assertio  vel  non  sit,  nos  de  lustiniani  tempore  plane 


non  agimus. 


Proxime  coniunctas  hodiernae  oeconomiae  rationi  litte- 
rarum obligationes  fuisse  quis  putet,  praecipue  nomina 
transscripticia  a re  in  personam.  Inst.  III  21  de  litt.  obli- 
gat. Gajus  III  128  sq.  Notissimum  est,  valde  fluctuare  de 
illis  obligationibus  doctorum  opiniones;  tamen  de  iis,  si  id 
constare  nobis  videatur,  quod  iam  Kraut  in  de  argentariis 
et  nummulariis  commentatione,  jam  citata  dicit:  „quod  at- 
tinet ad  litterarum  obligationis  materiam,  praemonendum 
est,  nullas  nisi  quae  pecunia  numerata  constabant  obligatio- 
nes codici  accepti  et  expensi  inscribi  potuisse  (Kraut  1.  c. 
pag.  91),  existimemus,  litterarum  obligationes  ad  eam  quam 
Creditwirthschaft  vocamus  oeconomiae  rationem  non  per- 
tinere. 

Iam  disquisitionis  summam  rursus  perlustrantes  cogno- 
scimus, in  sola  numerata  pecunia  Romanorum  oeconomiam 
esse  fundatam,  ad  illam  omnes  usus  commerciique  ratio- 
nes referri,  ita  ut  contemta  operae  et  industriae  vi  „pro- 

(lii?tiva“,  iiil  nisi  pecuniae  possessionem  peterent;  quo  fieri 
no  1 poterat  quin  valoris  notionem  in  ipsius  pecuniae  no- 
mi le  intelligerent. 

Id  quod  doctorum  scripta  perquirentes  etiam  in  lioma- 
110  :um  doctrina  inveniri  iam  nobis  probandum  est. 


In  fontibus  iuris  civilis,  iureconsultorum  libris  et  Cor- 
pore luris  lustinianeo , e quibus  oeconomicas  Iiomanorum 
notiones  praecipue  cognoscimus,  illa  Romanorum  ratio, 
quam  sequentes  omne  commercium  ad  pecuniam  refere- 
bait,  eo  cognoscitur  quod  multi,  si  cum  ceteris  compa- 
ramus, loci  de  ipsa  pecunia  scripti  sunt,  nec  non  pluri- 
bus locis  eius  notionis  definitiones  inveniuntur.  Haud  aliud 
no  nen  iureconsultorum  sagacitatem  ita  excitavit  quam  pe- 
cu liae. 


Revertamur  ad  celeberrimum  illum  jam  supra  laudatum 
Pe  uli  locum  L.  1 pr.  Dig.  de  contr.  emt.  18, 1 quo  lureconsul- 
tu5,  explanata  pecuniae  origine,  pergit:  „eaque  materia 
foi  ma  publica  percussa  usum  dominiumque  non  tam  ex  sub- 
stantia praebet  quam  ex  quantitate.“  Vulgata  lectio  est 
„qLialitate“  quae  verior  mihi  videtur;  nam  verba:  non  tam 
ex  substantia  quam  ex  quantitate  nummos  utilitatem  prae- 
be'e  non  ita  perspicua  atque  vera  milii  videntur,  quam  illa: 
no  11  tam  ex  substantia  quam  ex  qualitate,  quibus  Paulus 
significat  iam  materiam  illam  eo  quod  nummorum  qualita- 
tem acceperit  novum  ac  praecipuum  usum  praebere  cum 


iam  modus  et  pondus  facile  cognosci,  solutiones  expedite 
effici  possint*). 

Paulus  peigit.  „nec  ultra  merx  utrumque  sed  alterum 
pretium  vocatur.  §.  1.  Sed  an  sine  nummis  venditio  dici  ho- 
die })ossit  dubitatur;  veluti  si  ego  togam  dedi  ut  tunicam 
acciperem.  Sabinus  et  Cassius  esse  emtionem  et  venditionem 
putant.  Xerva  et  Proculus  permutationem,  non  emtionem. 
Sed  verior  est  Nervae  et  Proculi  sententia.“ 

Quocum  comparanda  Pauli  sententia  L.  1 pr.  D.  de  rer. 
permut.  19,  4: 

„Sicut  aliud  est  vendere  aliud  emere,  alius  emtor  alius 
\eiiditoi,  ita  pretium  aliud,  aliud  merx.  At  in  jiermutatioiie 

discerni  non  potest,  uter  emtor,  uter  venditor  sit 

lii  pei mutatione  si  utrumque  pretium  est,  utriusque  rem 
fieri  oportet,  si  merx  neutrius.  Sed  cum  debeat  et  res  et 

4 

pietiuiii  esse  non  potest  inveniri  quid  eorum  merx  et  quid 
pietium  sit.  Nec  ratio  patitur,  ut  una  eademque  res  et 
veneat  et  pretium  sit  emtionis.“ 

Paulus  igitur  emtionis  naturam  ponit  in  danda  pecuniae 
numeiatae  quantitate  pro  re  quam  acquirere  volumus,  et 
pietium  esse  dicit:  quantitatem  pecuniae  quam  quis  dat  ut 
rem  (mercem)  acquirat.  Atque  vir  celeberrimus  Say,  Traite 
d Ecoiiomie  politique  I,  3 Romanorum  rationem  sequitur 
definiens,  la  quantite  de  moiinaie  que  i on  consent  a donner 


*)  Horentinam  lectionem  praefert  Tydeman,  De  not.  p.  14 

po  ir  obtenir  une  chose  se  nomme  son  prix  (cfr.  etiam  Tyde- 
im.n,  De  not.  Ic.  cap.:  de  pretio  et  valore).  Nos  rectius  de- 
finiamus pretium  esse  valorem  datum  ])ro  acquirenda  re; 
Pt(  mani  valoris  loco  pecuniam  intelligunt.  Hanc  autem  ra- 
tidiem,  pretium  semper  in  pecunia  numerata  constare  de- 
bere, etiam  in  vulgarem  sermonem  lioniinumqiie  animos  in- 
tnsse  e.  g.  ex  Terentio  cognoscimus,  qui  pretium  scribit 
pio  pecunia Heaut.Tim.  H 2,  5 „cui  nil  iam  praeter  pretium- 
dilcest  i.  e.  cui  nil  praeter  pecuniam  dulce  est. 

Paulus  in  perscrutanda  emtionis  venditionis  natui  a id 
si  )i  proponit , quod  in  perficiendae  emtionis  momento  lio- 
mines  in  pecunia  numerata  non  mercem  sed  solam  mei  cis 
aiquirendae  aestimationem  spectant.  Sabinus  autem  et 
C issius  unum  idemque  esse  venditionem  emtioncin  et  pei 
nmtationem  dicunt,  et  cum  res  cum  re  permutatur  id  eni- 
ti onem  venditionem  esse  declarant,  cfr. 

§.  1 Inst.  III  23  de  emtione  et  venditione; 

„Sabinus  et  Cassius  etiam  in  alia  re  putant  posse  pre- 
tum  consistere.  Unde  illud  est  quod  vmlgo  dicebatur  per- 
mutatione rerum  emtionem  et  venditionem  contrahi.- 

Illi  igitur  lureconsulti  id  maxime  demonstrant,  pecu- 
riam  rei  acquirendae  causa  datam  mercem  quoque  esse. 
Pergitur  autem;  „eamque  speciem  emtionis  et  venditionis 
^ etustissimam  esse  argumentoque  utebantur  Graeco  poeta 
Homero.-  Quae  igitur  Sabini  et  Cassii  sententia  non  tam 
i,i  eo  fundata  esse  videtur,  quod  emtionis  venditionis  na- 


turam accuratius  intellexissent  et  perlucide  perspexissent, 
sed  eo  argumento  utuntur;  illam  emtionis  venditionis  for- 
mam esse  antiquissimam,  ideo  naturalem  et  veram. 

„Sed  Proculi  sententia  merito  praevaluit-  §.  2 Ic.,  et  ei 
quod  de  pecuniae  nomine  sentiebant  Romani  aptior  et  ac- 
commodatior erat.  Sic  Ic.  pr.  Inst.  HI  23  de  emt.  et  vend. : 

„Emtio_et  venditio  contrahitur  simulatque  de  pretio  con- 
venerit — sed  et  certum  pretium  esse  debet  — §.  2.  pretium 
in  numerata  pecunia  consistere  debet.- 

Nec  non  kl  intellexerunt  Romani,  emtionem  venditio- 
nem, quod  ipsum  iam  duplex  nomen  demonstrat,  duplicem 
esse  quandam  operationem  quae  uno  contractu  perficitur: 
„aliud  est  emere  aliud  vendere-  Paulus  Ic.,  vendere:  est 
offerre  et  dare  mercem , emere : offerre  et  dare  pretium  i.  e. 
numeratam  pecuniam  (Inst.  Ic.).  Pecuniam  autem  ipsam 
mercem  esse  Gaius  significat; 

L.  3 Dig.  de  eo  quod  certo  loco  13,  4: 

Quam  varia  sint  rerum  pretia  per  singulas  civitates  regio- 
nesque maxime  vini  olei  frumenti;  pecuniarum  quoque,  licet 
videatur  una  et  eadem  potestas  (cfr.  L.  1 pr.  D.  Ic.  18 , 1 
Paulus  „aestimatio  perpetua-)  ubique  esse,  tamen  aliis  locis 
facilius  et  levibus  usuris  inveniuntur  aliis  difficilius  et  gra- 
vibus usufis.- 

Quo  loco  iureconsultus  etiam  eam  pecuniae  vim  ac  uti- 
litatem significat  qua  fit  sors  usuras  ferens.  Atque  cum 

sertis  nomen  (i.  e.  Ctipital)  cum  eo  pecuniae  aictissime  con- 

iii netum  sit,  de  eo  pauca  dicamus. 

In  Romanorum  sermone  nomen  quod  hodie  Capital  di- 
cimus verbis  significatur:  „sors“  i.  e.  pecunia  credita;  „ca- 
p it“  i.  e.  pecuniae  summa  principalis;  „vivum“  oppositum 
p icuniis  otiosis ; denique  „pecuniae“  vel  „pecimiarum“  ipsa 
a )pellatione.  Hoc  igitur  etiam  loco  videmus , Romanos  iii 
sorte  (hoc  verbo  uti  liceat  pro  nomine  „Capital“  i.  e.  summa 
e )rum  valorum  quos  quis  possidet  et  ad  novos  valores  ac- 
qiirendos  adhibet)  nil  spectare  nisi  pecuniam.  Nostram 
a item  quasi  universalem  notionem  Capital  apud  Romanos 
imn  invenimus.  Praesertim  sortis  vim  „productivam“  eos 
n3n  idane  perspexisse,  ex  eo  quod  de  usuris  senserint 
c )gnoscatur.  Quae  ipsa  materia  saepissime  a \iiis  doctis 
pertractata  accuratius  nobis  quidem  non  perscrutanda  est, 
S3d  brevi  pauca  quae  ad  propositum  nostrum  attinent  anno- 
tmius.  Scimus  iam  pristino  tempore  usurarum  modum 
Rgitimum  constitutum  esse  (Tacit.  annal.  VI  16:  „nam  primo 
1 'Ji  tabulis  sanctum , ne  quis  unciario  foenore  amplius  exer- 
(eret,“  8|®/o  ut  fenus  maximum,  parvus  quidem  modus 
(uocum  si  comparamus  foenus  medio  aevo  usitatum),  ana- 
tocismum exerceri  post  Ciceronis  aetatinn  \etitum,  soi  te  li- 
bere utendi  potestatem  vario  modo  circumscriptam  esse. 
]j.  26  §.  1 Dig.  de  cond.  ind.  12,  6.  L.  27  D.  de  re  iud.  42,  1. 

de  usur.  et  fruct.  22,  1,  etc.  Usuras  vero  dari  necesse 
(sse  Romani  nunquam  negarunt,  etiamsi  in  rei  publicae 

angustiis  leges  latae  esse  dicuntur,  ut  Genucii  alioiumque, 
quibus  foenus  exerceri  omnino  vetitum  sit.  Re  vera  igitur 
sortis  productivam  vim  semper  intellexerunt,  cognoverunt- 
que  in  usuris  compensationem  et  pro  eo  quod  possidendi  uti- 
litatem creditor  amittat  et  pro  periculo  creditori  piaestando. 
(Pauli  sent.  II,  14,  3 pecunia  trajecticia,  foenus  nauticum), 
tamen  doctrina,  quam  arcte  coniuncta  sit  sortis  productiva 
vis  cum  usuris  — et  ipsae  usurae  de  usu  non  de  fructu  no- 
men ducunt  — non  ita  perlucide  perspexisse  videtur.  Discer- 
nunt lureconsiilti  usuras  ex  officio  indicis  ab  usuris  ex  obli- 
gatione constitutis;  sed  ex  ipsa  sorte  usurae  quasi  proflueie 

Romanis  non  videntur: 

L.  24  Dig.  de  praescr.  verbis  19,5:  „recimiae  creditae 

usuras  nisi  in  stipulationem  deductas  non  debeii, 
atque  usuras  non  fructus  esse  ex  ipsa  sorte  productos  plu- 
res  loci  affirmant : L.  34  Dig.  de  usur.  22, 1 : usurae  vicem  fru- 
ctuum obtinent;  L.  121  Dig.  de  Ab  S.  50,  16:  Pomponius. 
„Usura  pecuniae  quam  percipimus  in  fructu  non  est,  quia 
non  ex  corpore  ipso  (i.  e.  ex  sorte)  sed  ex  alia  caussa  est, 

id  est  ex  nova  obligatione.“ 

Itaque,  cum  liaud  plane  perspectam  et  elaboratam  ha- 
berent sortis  naturam,  ut  pecuniae,  qua  sors  manifestatui 
quasi  et  repraesentatur,  nomen  recte  intelligerent  Romani 
fieri  non  potuit.  Spectabant  quidem  in  pecunia  omnium 
rerum  pretium,  quod  supra  vidimus,  spectabant  iustiu- 
mentum  ad  rerum  possessionem  acquirendam,  sed  eam  bo- 

riinnin  opera  in  productivam  sortem  commutari  posse  non 
s pectabant 

Qua  in  re  perquirenda  de  usufructu  pecuniae  quid 
senserint  magni  momenti  est. 

§.  2 Inst.  de  usufr.  2,  4 : 

„Constituitur  autem  ususfructus  in  fundo  et  aedibus 
verum  etiam  in  servis  et  iumentis  et  caeteris  rebus;  exce- 
]>tis  iis  quae  ipso  usu  consumuntur.  Nam  hae  res  neque 
naturali  ratione  neque  civili  recipiunt  usumfructum,  quo 
numero  sunt  vinum  oleum  frumentum  vestimenta;  quibus 
])roxima  est  numerata  pecunia.  Namque  ipso  usu  assidua 
] termutatione  quodammodo  extinguitur  (non  rationem  habet 
Ictus  earum  rerum  quae  acquiruntur  permutata  pecimia). 
‘5ed  utilitatis  caussa  censuit  senatus  posse  etiam  earum 
l erum  usumfructum  constitui.  Ergo  senatus  non  fecit  qui- 
dem earum  rerum  usumfructum,  sed  per  cautionem  quasi 
• isumfructum  constituit.^ 

Videmus  igitur  oeconomicis  ratio  tiibiis  magis  excultis 
necessitate  quadam  eo  Romanos  compulsos  esse,  ut  etiam 
sortis  quae  in  pecunia  constabat  usumfructum  constituerent, 
pod  in  agris  aedibus  aliis  rebus  iam  antea  factum  erat; 
sed  cum  sortis  et  pecuniae  naturam  plane  perspectam  non 
laberent  hic  iuris  ratio  in  difficultatem  quandam  incurrit. 
5ic  etiam  legimus: 

L.  25  Dig.  de  usufr.  7,  5:  eo  senatus  consulto  non  id 
iffectum  esse,  ut  pecuniae  ususfructus  proprius  esset,  nec 


enim  naturalis  ratio  auctoritate  senatus  commutari  potuit, 
sed  remedio  introducto  coepit  quasi  ususfructus  haberi. 

L.  2 Dig.  de  usufr.  7,  5:  nam  idem  continere  usum  pe- 
cmiiae  ct  usimifnictiun  et  lulianus  scribit  et  romponius. 

Atque  aliis  etiam  locis  sortis  „pro(tuctivam“  vim  male 
perspectam,  industriam  operamque  liaiul  recte  aestimatam 
esse  videmus.  Exempli  gratia  in  specificatione.  Sabiniam 
enim  dicentes  „quod  ex  re  nostra  fit  nostrum  est“  indu- 
striae vim  plane  contemnunt,  nil  nisi  ius  possidentis  agno- 
scunt; Proculeiani,  quamquam  specificatione  rerum  domi- 
nium acquiri  posse  declarant,  longe  tamen  aberant,  ut  in- 
dustriae vim  in  specificatione  cogiiosseiit,  sed  sola  occu- 
patione reriini  specificatarum  dominium  amitti  domino  cen- 

sent. 

L.  7 §.  7 D.  dc  acquir.  rer.  dom.  41,  1: 

„Cum  quis  ex  aliena  materia  speciem  aliquam  suo  no- 
mine fecerit , Nerva  et  Proculus  putant , hunc  dominum  esse 
qui  fecerit;  quia,  quod  factum  est,  antea  nullius  fuerat.“ 
Nec  mirum  id.  Hominum,  qui  vivebant  de  praedis  ab 
aliis  gentibus  quaesitis  fieri  non  potuit,  quin  animi  in  in- 
dustriae quadam  contemtione  versarentur,  omnia  ponerent 
in  possidendo  (non  labore,  opera,  industria  acquirendo); 
et  pecunia  quam  pugna,  non  opera  acquisiverant  solus  exi- 

steret  valor  oeconomicus. 

Et  singulare  quoddam  est,  quomodo  etiam  sermone 
illa  ratio  manifestata  sit.  Ex  venditione  alicuius  rei  pecu- 

piim  accipere  significatur  verbo:  „reficere  peciiniam“  re 
fa:ere,  restituere  quasi  rei  valorem  eo  quod  pecunia  ex 
cd  fit.  Exempli  gratia:  L.  82  Dig.  ad  Leg.  Ealcid.  35, 2:  quod 
i.  e.  quantum  pecuniae  refici  ex  hereditate  potest.  L.  88  D. 
de  V.  S.  50,  16:  quantum  sc.  pecuniae  ex  bonis  refici  potest. 
L 3 §.  4 D.  de  usur.  et  fruct.  22, 1 : Si  materiam  ideo  reliquit, 
ut  ea  distracta  pecuniaque  „refecta“.  Simili  modo  utuntur 
v(rbo:  „redigere“  i.  e.  re  capere,  restituere,  reficere  valo- 
rt  m ex  re  e.  g.  L.  26  D.  fam.  ere.  10,  2 : pecuniamque  e pre- 
tio redactam. 

Item  verbum  „peculium“  i.  e.  quo<l  ad  specialem  ad- 
m nistrationem  alicui  datum  est,  peculiaris  i.  e.  specialis, 
a pecunia  originem  ducere  videntur  et  significationes  illas 
(Eigen,  Eigentliumliclij  accepisse,  quia  maxime  specialiter- 
que  suam  esse  credebant  Romani  pecuniam. 

Notissimum  est,  usque  ad  Diocletiani  tempus  quo  Ro- 
n:  anorum  rationes  nummariae  et  pecuniariae  corrumpi  coe- 
perunt omnes  condemnationes  indicis  certae  vel  incertae 
eiant  pecuniae.  Pudita,  Institut.  II  §.  166. 

Item  ex  obligationis  notione  L.  9 §.  2 D.  de  statut.  40,  7 : 
„(a  enim  in  obligatione  consistere  quae  pecunia  lui  prac- 
st  arique  possunt“ 

et  e strictissima  pecuniariarum  actionum  forma  cognoscatur, 
quomodo  de  pecunia  sentirent  Romani,  eosque  in  ipsa  pe- 
cunia maximum  quin  etiam  unicum  valorem  posuisse. 

Atqui  haud  paucis  in  locis  id  manifestissime  atque 


k 


evidenter  exprimitur,  nihil  aliud  quam  iiecuniam  quamvis 
esse  rem,  quae  sit  oeconomici  valoris  atque  aestimationis. 

L.  5 Dig.  de  V.  S.  50,  16  Ulpianus:  „rei  appellatio  la- 
tior est  quam  pecuniae,  quae  etiam  ea,  quae  extra  compu- 
tationem patrimonii  nostri  sunt,  continet,  cum  pecuniae  signi- 
ficatio ad  ea  referatur,  quae  in  patrimonio  sunt“  i.  e.  quae 
in  patrimonii  computatione,  quae  cum  hominum  utilitate 
coniuncta,  in  hominum  aestimatione  sunt. 

Atque  Ulpianus  dicens  L.  222  D.  de  V.  S.  50,  16: 

„pecuniae  nomine  non  solum  pecunia  sed  omnes  res  tam 

soli  quam  mobiles  tam  corpora  quam  iura  continentur^ 

* 

hac  sententia  significat:  omnia  quae  in  aestimatione  sint, 
quae  valorem  habeant  pecuniam  esse;  pecuniam  esse  va- 
lorem. 

Item  L.  178  D.  de  V.S.  50,  16: 

„Pecuniae  verbum  non  solum  numeratam  pecuniam  com- 
plecti verum  omnem  pecuniam  hoc  est  omnia  corjiora,  nam 
corpora  quoque  pecuniae  appellatione  contineri,  nemo  est 
qui  ambiget.“ 

Item  omnes  res  quas  quis  possidet,  a Romanis  pecu- 
niae nomine  appellari  invenimus;  e.  g.  L.  (>  pr.  Dig.  de  contr. 
cmt.  18,  1:  „publica,  quae  non  in  pecunia  populi  sed  in 
publico  usu  habentur“  etc. 

Et  lustinianus  constituti  actionem  anq)lians  ad  res 
immobiles,  quoniam  eae  etiam  ijecunia  sint,  antiquam  illam 

Fomanoriim  notionem  maxima  cum  verborum  copia  ex- 
plicat: 

L.  2 §.  1 Cod.  de  pec.  const.  4,  18: 

„Et  neminem  moveat,  quod  sub  nomine  pecuniae  etiam 
omnes  res  exigi  definiamus,  cum  et  in  antiquis  libris  pru- 
c entium  licet  constituta  pecunia  nominabatur  tamen  non 
lecuniae  (numeratae)  tantum  per  eam  exigebantur,  sed 
(innes  res,  quae  pondere  numero  mensura  consistunt.  Sed 
(t  possibile  est  omnes  res  in  pecuniam  converti.  Si  enim 
(erta  domus  vel  certus  ager  vel  certus  homo  vel  alia  res 


(uae  expressa  est  in  constituendis  rebus  ponatur,  quid 
(istat  a nomine  ipsius  pecuniae?  Sed  ut  subtilitati  eorum 
satisfiat,  qui  non  sensum  sed  vana  noniinum  vocabula  am- 
I lecti  desiderant“  — (verisimile  est,  Eomanam  illam  ratio- 
nem, (piam  e iureconsultorum  libris  Instinianus  exhibuerat, 
non  ita  intrasse  in  animos  hominum,  qui  lustiniani  tempore 
(it  in  eius  orientali  imperio  vivebant)  — „ita  omnes  res  ve- 
niant in  constitutam  actionem  tamquam  si  luisset  i^isa  pecu- 
nia constituta.  Cum  etiam  veteres  jiecuniae  appellatione 
)innes  res  significari  definiant  et  huiusmodi  vocabulum  et 
n libris  iuris  auctorum  et  in  alia  antiqua  prudentia  mani- 
‘estissinie  inventum  sit.“ 

Sic  et  ea,  quae  ex  ipsa  Romanai*um  rerum  natura  et 
3a,  quae  e doctorum  sententiis  et  prudentium  scriptis  cogno- 

?cimus,  valde  concordare  videntur. 

A principio  usque  ad  finem  quod  perlustravimus  tem- 


poris — • nec  omittendum,  nos  quidem  nunquam  de  toto  Ro- 
manorum imperio  quaesivisse,  cuius  gentes  quin  in  maxime 
diversis  humani  civilisiiue  cultus  gradibus  versati  fuerint, 
nemo  dubitat,  sed  de  ipsa  urbe,  umbilico  quasi  et  centro 
commercii  commeatusque  — videmus,  dico,  nunquam  instru- 
mentum solum  quo  permutationes  perficerentur  in  pecunia 
spectasse  Romanos,  non  ficticiam  quandam  sed  veram  aesti- 
mationem in  ea  quaesivisse,  videmus  una  cum  re  nuinmaria 
pecuniarias  rationes  excultas,  agriculturam  corruptam,  in- 
dustriam, commercium  productivum  non  efflorescens,  usum 
commerciumque  conversum  in  pecuniarias  negotiationes  mi- 
nus productivas  fecundasque,  videmus  quomodo  Romani 
finium  proferendorum  cupidine  flagrantes,  viventes  quasi 
de  praedis  ex  alienis  gentibus  acquisitis  vitae  virtutem  ra- 
tioneimpie  in  fruendo  et  possidendo  ponunt,  non  operam 
industriamcpie  sed  pecuniam  solani  petunt  et  magni  aesti- 
mant. Sic  fieri  non  potuit  quin  eius  rei,  ad  quam  omnium 
animi  omnesque  rationes  conversae  erant,  notio  ita  am- 
pliaretur ut  solum  ipsumque  valorem  oeconomicum  in  ea 
spectarent.  Nec  non  id  probari  videmus  ex  eo  quod  doctrina 
prudentium  docet  de  eintione  venditione,  de  pretio,  de  sorte, 
de  specificatione,  de  omnium  rerum  aestimatione;  rationes- 
que illas  in  ipso  hominum  sermone  expressas  esse  cogno- 
scimus. 

Atque  talem  locum  et,  ut  ita  dicam,  functionem  in  Ro- 
manorum vita  animisque  habere  pecuniam,  id  proprium  est 

ct  singulare  (totius)  quam  perlustravimus  aetatis:  ouiuia 
iii  pecunia  posita,  vita  sterilis  aeque  ac  ipsi  nummi,  animi 
di  iri , avaritia , industriae  contemtus ; rerum  publicarum  oc- 
casus. 

Medio  aevo  industriae  vi  in  vitam  quasi  reducta  et 
ii  ea  omni  vitae  virtute  posita,  nostris  tenqioribus  illam 
cum  antiqua  rationem  conjungere  et  reconciliare  est  jiro- 
p )situm. 

I. 


f..  12  §.3  Dig.  ad  exliib.  10,  4.  Hes  furtiva 

« 

acquirilu r s])edficatiotie. 


II. 


L.  13  §.  11  Dig\  loc.  cond.  19,2.  Pielocalione 
tacite  facta  conductor  qiiamdiu  habitaverit  tamdiu 


obligetur. 


III. 


Deutsche  Wechselordnung  a.  21.  Scriptum  in 
cambio  acceptum  nequit  revocari  delendo  priusquam 
possessori  camljium  i‘edditum  est. 


IV. 


95  §.  1 Dig.  de  solut.  46,  3.  Mutuo  sine  die 
dato  actio  non  praescribitur. 

T..  6 §.  7 D.  quae  in  fraud.  credit.  42 , 8.  So 
] itiones  ante  concursum  creditorum  factae  in  aclio 


1 em  Paulianam  non  veniunt. 


